Bacalaureat 2022. Absolvenţii de liceu susţin proba la alegere a profilului şi specializării. Ce discipline au putut alege.
Miercuri, 22 iunie, absolvenţii de liceu susţin proba la alegere a profilului şi specializării. Proba începe la ora 9:00, însă accesul elevilor în săli este permis până la ora 8:30. Pentru redactarea unei lucrări scrise/rezolvarea subiectelor sunt prevăzute trei ore, calculate din momentul în care s-a încheiat distribuirea subiectelor în sala de examen.
În funcţie de profil şi specializare, absolvenţii au putut alege una dintre următoarele discipline: Geografie, Logică şi Argumentare, Psihologie, Economie, Sociologie, Filosofie, Fizică, Chimie, Biologie sau Informatică.Elevii care au învăţat la profil Umanist, specializările Ştiinţe Sociale şi Filologie, pot opta pentru una dintre următoarele discipline: Geografie, Logică şi Argumentare, Psihologie, Economie, Sociologie sau Filosofie.Elevii care au învăţat la profil Real, specializările Matematică-Informatică şi Ştiinţele Naturii, pot alege între următoarele discipline: Fizică, Chimie, Biologie sau Informatică.Subiectele şi baremul de evaluare vor fi publicate pe site-ul dedicat, subiecte.edu.ro.Afişarea primelor rezultate va avea loc în data de 27 iunie (până la ora 12:00). Contestaţiile pot fi depuse/transmise în aceeaşi zi, în intervalul orar 12:00 – 18:00, inclusiv prin mijloace electronice.În această situaţie, candidaţii completează, semnează şi depun/transmit prin mijloace electronice şi o declaraţie-tip, în care se menţionează faptul că au luat cunoştinţă că nota acordată ca urmare a soluţionării contestaţiei poate modifica, după caz, nota iniţială, prin creştere sau descreştere.Afişarea rezultatelor finale este prevăzută în data de 1 iulie.Autor: Iulian Moșneagu.